vznesené Pripomienky v rámci medzirezortného pripomienkového konania

Návrh zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony  

Počet vznesených pripomienok, z toho zásadných	2  / 0 	

Subjekt	Pripomienka	Typ	
SLASPO 	K čl. I 3. bod 
Vypustiť 3. bod. 

Odôvodnenie: 
Navrhované ustanovenie § 21 ods. 1 je v kolízii s existujúcim ustanovením § 3 ods. 5 zákona 250/2007 Z. z. o ochrane spotrebiteľa....o práve spotrebiteľa domáhať sa ochrany svojho práva proti porušiteľovi na súde. Podľa navrhovaného znenia zákona tak môže o právach spotrebiteľov v tej istej veci rozhodovať nielen súd, ale aj "orgán dozoru”. Považujeme to za nesystémové a v rozpore s textom smernice, ktorá nepožaduje aby členské štáty umožnili orgánom dozoru vydávať, v prípade spôsobilosti konania poškodiť kolektívne záujmy spotrebiteľov, predbežné opatrenia. Účelom smernice je umožniť vydávať v tomto smere súdne príkazy na základe návrhu spotrebiteľských združení. Takýmto znením sa príliš rozširuje právomoc orgánov dozoru nad ochranou spotrebiteľa a čiastočne im dáva právomoci, ktoré náležia súdom.  	O 	
SLASPO 	K čl. I 1.bod  
Vypustiť 1. bod. 

Odôvodnenie: 
Navrhovaná formulácia na doplnenie ustanovenia § 3 ods. 5 nedáva zmysel a nemá oporu v smernici Európskeho parlamentu a Rady 2009/22/ES o súdnych príkazoch na ochranu spotrebiteľských záujmov, na transpozíciu ktorej sa odvoláva predkladateľ návrhu novely v dôvodovej správe. 	O 	

Vysvetlivky  k použitým skratkám v tabuľke:	
O – obyčajná	
Z – zásadná